Katarína Nagy Pázmány

Mgr. Katarína Nagy Pázmány (* 1990, Detva, ČSFR, dnes Slovensko)O používateľovi Katarina Nagy Pazmany [online]. Facebook. [cit. 2018-07-05]. je slovenská psychologička a občianska aktivistka pôsobiaca v mimovládnych organizáciách zameraných na rozvoj vzdelávania. Súčasne je jedna z hlavných organizátorov iniciatívy Za slušné Slovensko.Za slušné Slovensko [online]. [Bratislava] : Za slušné Slovensko, [2018] [cit. 2018-07-05].

 Život 
V rokoch 20112016 absolvovala bakalárske a magisterské štúdium v študijnom programe psychológia na Filozofickej fakulte Univerzity Komenského v Bratislave.Osoby, ktoré získali titul na UK  [online]. Bratislava : Univerzita Komenského v Bratislave, 2011-2015 [cit. 2018-07-05].

Od januára 2016 je členkou projektového tímu, ktorý vedie Komenského inštitút slúžiaci ako fórum pre učiteľov na diskusiu o problémoch v školstve na Slovensku a spôsoboch ich prekonávania prostredníctvom praktickej školskej reformy.Vízia  [online]. Bratislava : Komenského inštitút, [s. a.] [cit. 2018-07-05]. Tento projekt realizuje občianske združenie Centrum environmentálnej a etickej výchovy Živica v odbornom partnerstve s Univerzitou Mateja Bela v Banskej Bystrici.Gehrerová, Ria. Organizátorka protestu: Robíme to na kolene, týždeň sme doma neumyli riad a jedli špagety s kečupom [online]. In Denník N, 2018-03-05 [cit. 2018-07-05]. V súčasnosti je na materskej dovolenke.

 Pôsobenie v iniciatíve Za slušné Slovensko 
V interview pre Denník N uviedla, že o vražde Jána Kuciaka a Martiny Kušnírovej sa dozvedela ráno 26. februára 2018. „Povedali to [v rádiu] ako suchú informáciu [...] akoby sa nič vážne nestalo. [...]  Zdalo sa mi absurdné, že sa všetko neprerušilo a nerozprávalo iba o tom. Povedala som mu [svojmu manželovi Petrovi Nagyovi], že ak s tým nikto nič neurobí, tak to budeme musieť urobiť my. A tak sme sa dostali k organizovaniu pochodu.“ Udalosť na sociálnej sieti Facebook k spomienkovému pochodu za Jána Kuciaka a Martinu Kušnírovú vytvoril jej manžel Peter Nagy. Pri organizovaní sa spojili s organizátormi Veľkého protikorupčného pochodu študentmi Dávidom Strakom a Karolínou Farskou a ďalšími občianskymi aktivistami.Bodnárová, Zuzana. Fico nechápe, ako sa dá za 5 dní pripraviť pochod. Spýtali sme sa organizátorky Karolíny Farskej [online]. In Fičí.sme.sk, 2018-03-08 [cit. 2018-07-05].Nagy, Peter – Nagy Pazmany, Katarina. Why Robert Fico had to go [online]. In Politico. 2018-03-15 [cit. 2018-07-05].Nagy Pazmány, Katarína. Organizátorka námestí: Stotisíc svedomí [online]. In .týždeň, 2018-04-07 [cit. 2018-07-05]. Následne sformovali občiansku iniciatívu pod názvom Za slušné Slovensko a pokračovali v organizovaní protestov, v ktorých vláde Roberta Fica predložili viaceré požiadavky týkajúce sa najmä riadneho vyšetrenia vraždy a káuz, o ktorých informoval Kuciak vo svojich článkoch.

 Referencie 

Kategória:Slovenskí psychológovia
Kategória:Slovenskí občianski aktivisti
Kategória:Laureáti Ceny Dominika Tatarku
Kategória:Osobnosti z Detvy